
Z A P I S N I K
24. sjednice Vijeća Mjesnog odbora Peščenica ,

07. ožujka  2023.

u prostorijama mjesnog odbora Peščenica,

s početkom u18:00 sati
NAZOČNI ČLANOVI VIJEĆA: 
Nina Šantić, Vlatka Bajzek Osman, Sanja Balenović, Tomislav Hendija, , Dean Joketović, Višnja Ferenščak.Goran Kršnjavi 
NENAZOČNI ČLANOVI VIJEĆA: 
___________________________________________________________________________

OSTALI NAZOČNI:

Zdenko Krpina , službenik u Gradskom uredu za mjesnu samoupravu, civilnu zaštitu i sigurnost PU Peščenica-Žitnjak
Predsjedava Nina Šantić, predsjednica Vijeća.

Zapisnik vodi: Zdenko Krpina
Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.
Nakon rasprave, jednoglasno, Vijeće prihvaća tekst Zapisnika 23. sjednice Vijeća, održane 07.02.2023. 

Na prijedlog predsjednice Vijeće jednoglasno utvrđuje

D N E V N I   R E D

1. Izvješće o radu Vijeća MO Peščenica  za 2022.godinu

2. Program rada Vijeća MO Peščenica za 2023. godinu
3. Zaključak o prijedlogu utroška  sredstava s pozicije ONRP ( ostali nespomenuti rashodi poslovanja)
4. Očitovanje o mogućnosti raspolaganja zemljištem  na k. č. br.392 k. o. Peščenica-
5. Aktualna komunalna problematika
6. Korištenje prostora MS
7. Razno: izvješća , pitanja i prijedlozi
Ad 1. Izvješće o radu Vijeća MO Peščenica  za 2022.godinu
Predsjednica Vijeća Nina Šantić ukratko upoznaje nazočne o radu Vijeća u protekloj godini , a koji su svi vijećnici primili  s materijalima. U izvješću se navodi broj održanih sjednica, broj točaka dnevnoga reda, broj donesenih akata i ostalo.

Otvara raspravu,  Prijedlog Izvješća  daje na glasovanje .

Nakon provedenog glasovanja konstatira da Vijeće jednoglasno prihvaća 
IZVJEŠĆE O RADU
Vijeća mjesnog odbora Peščenica

za  2022. godinu

U 2022. godini rad Vijeća se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća. 

Sjednicama je prisustvovalo prosječno 7 članova Vijeća (100%). Nije bilo odgođenih , a niti prekinutih sjednica zbog nedovoljnog broja članova Vijeća.

Vijeće je u 2022. godini održalo  13  sjednica.

Prosječno vrijeme trajanje sjednice  bilo je 2,00 sata. 

Vijeće je na održanih 13 sjednica raspravljalo o ukupno 43 točaka

dnevnog reda.

Vijeće je donijelo ukupno 62 zaključka. 

Vijeće Mjesnog odbora Peščenica donijelo je sljedeće akte:

- Izvješće o radu Vijeća Mjesnog odbora Peščenica  za 2021.god.; 
- Program rada Vijeća Mjesnog odbora Peščenica za 2022.god.

- Financijski plan Mjesnog odbora Peščenica za 2022 .god.;

- Zaključak o izmjeni financijskog plana za 2022.god.

- Prijedlog Zaključka o utrošku sredstava za 2022.

- Prijedlog  prioriteta za donošenje Plana malih komunalnih akcija za 2023. 

- Godišnji obračun Mjesnog odbora  Peščenica   za 2022.

- Zaključak o utrošku / korištenju sredstava s pozicije 3299 ( ostali nespomenuti rashodi poslovanja) i dva zaključaka o korištenju sredstava.

Vijeće je dalo pozitivno mišljenje na 16 zahtjeva za povremeno korištenje prostora Mjesnog odbora Peščenica i 4 zahtjeva za jednokratno korištenje prostora.

- na  sjednicama Vijeće MO Peščenica raspravljalo je o zahtjevima građana, prijedlozima vijećnika, te slalo dopise nadležnim gradskim uredima.
Predsjednica Vijeća Peščenica sazivala je sjednice Vijeća u predviđenim rokovima,, predlagala dnevni red i predsjedavala svim sjednicama Vijeća u 2022. godini. Predsjednica i Vijeće surađivali su s predsjednikom Gradske četvrti Peščenica - Žitnjak  i  prisustvovali Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti  Peščenica – Žitnjak.

Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu te davali inicijative i prijedloge radi poboljšanja života građana na svom području. Također, organizirali su redovita tjedna dežurstva u sjedištu Mjesnog odbora  Peščenica  radi primanja građana i kontakata s građanima.

Vijeće je, u svom radu, nastojalo riješiti zahtjeve građana, te je poduzimalo mjere, u okviru svojih nadležnosti, kroz prijedloge za Plan malih komunalnih akcija i aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora  Peščenica, dostavljajući  zaključke  sa sjednica Vijeća Peščenica na postupanje.

Isto tako, na svojim sjednicama predsjednica je informirala članove Vijeća o  dobivenim odgovorima nadležnih gradskih tijela na proslijeđene zaključke Vijeća na koje su se nadležni očitovali te o svim poduzetim radnjama  vezanim uz poboljšanje uvjeta života građana s područja Mjesnog odbora.

Ad 2. Program rada Vijeća MO Peščenica za 2023. Godinu
Članovi Vijeća primili su prijedlog Programa rada Vijeća mjesnog odbora Peščenica za 2023. Godinu.

Nakon kratkog izvješća predsjednice Vijeća, Vjećnici nemaju nikakvih primjedbi na Program rada Vijeća mjesnog odbora Peščenica za 2023. Godinu, tako da Vijeće jednoglasno donosi 

    Program rada

               Vijeća Mjesnog odbora Peščenica


 za 2023.

a) Polazne odrednice


Vijeće Mjesnog odbora Peščenica polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Peščenica.


Naravno, polazne odrednice i ciljevi i zadaci programa rada Vijeća Mjesnog odbora Peščenica ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Peščenica kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Peščenica s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Peščenica koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.


Iz navedenog konteksta specificiraju se sljedeće polazne odrednice:

1. Održavanje komunalne infrastrukture

2. Pojačano održavanje, asfaltiranje i rekonstrukcija ulica.

3. Izgradnja i asfaltiranje parkirališta.

4. Uređenje i asfaltiranje pješačkih staza i nogostupa.

5. Regulacija prometa postavom prometne signalizacije.

6. Pojačanje postojeće javne rasvjete u ulicama.

7. Uređenje i opremanje dječjih igrališta potrebnim sadržajima.

8. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).

9. Briga o problematici vezanoj uz zaštitu okoliša i sigurnost građana u Mjesnom odboru Peščenica.

10. Sve navedene polazne odrednice ovise o osnovnoj odrednici koja se prepoznaje po stupnju uspješnosti:

· suradnje Vijeća Mjesnog odbora Peščenica s građanima,

· suradnje Vijeća Mjesnog odbora Peščenica s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora Peščenica a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Peščenica postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Peščenica o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Peščenica s istim.

2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Peščenica selektira i predlaže Vijeću Gradske četvrti kao prioritete programa MKA za tekuće i iduće razdoblje.

3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Peščenica koji se ne mogu, zbog svoje obimnosti i složenosti, rješavati kroz program MKA i PKA.

4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Peščenica.

5. Permanentno nastojanje za što učinkovitijom suradnjom Vijeća Mjesnog odbora Peščenica s Vijećem Gradske četvrti Peščenica-Žitnjak i Gradskim uredom za mjesnu samoupravu.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Peščenica će u svome radu i na svojim sjednicama tijekom 2023. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).

2. Kontinuirano praćenje aktualne komunalne problematike iz Plana komunalnih potreba Mjesnog odbora Peščenica naselje te, prema složenosti i razini rješavanja predlaganje rješavanja
a) prioriteta:

· Vijeću Mjesnog odbora Peščenica.

b) Prioriteta za PKA:

· Vijeću Gradske četvrti Peščenica-Žitnjak

     c)   Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
3. Davanje mišljenja o prijedlozima akata i programima koja od Vijeća Mjesnog odbora Peščenica zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Peščenica (kada bude zatražena i ponuđena).

4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Peščenica (kontinuirano kroz cijelu godinu).
5. Predlaganje prioriteta za donošenje Plana komunalnih aktivnosti Gradske četvrti Peščenica -Žitnjak za 2024. (rujan 2023)
6. Donošenje Plana MKA za 2024 za Mjesni odbor Peščenica ( rujan-prosinac 2023)
7. Donošenje Financijskog plana Vijeća Mjesnog odbora Peščenica za 2023. (siječanj-veljača 2023)

8. Donošenje Izvješća o radu Vijeća Mjesnog odbora Peščenica za 2022. (veljača-ožujak)

9. Donošenje Programa rada Vijeća Mjesnog odbora Peščenica za 2023. (veljača-ožujak)

10. Donošenje Godišnjeg izvješća o izvršenju financijskog plana  Vijeća Mjesnog odbora Peščenica za 2022. (lipanj - prosinac 2023)

11. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Peščenica (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Peščenica (kontinuirano kroz cijelu godinu). 

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:

· dosegnutoj razini odvijanja propisanog i opisanog rada Vijeća Mjesnog odbora Peščenica.

· suradnji Vijeća Mjesnog odbora Peščenica s Vijećem Gradske četvrti Peščenica-Žitnjak i s predsjednikom Vijeća Gradske četvrti.

· suradnji Vijeća Mjesnog odbora s građanima Mjesnog odbora Peščenica, te o izvršenju proračunskih stavki koje se odnose na Mjesnu samoupravu Grada Zagreba.

Ad.3 Zaključak o prijedlogu utroška  sredstava s pozicije ONRP ( ostali nespomenuti rashodi poslovanja)
Predsjednica Vijeća ,Nina Šantić  napominje da treba donijeti plan o utrošku sredstava s pozicije 3299 ONRP ( ostali nespomenuti rashodi poslovanja).

Nakon rasprave Vijeće jednoglasno donosi 

ZAKLJUČAK

O PRIJEDLOGU UTROŠKA SREDSTAVA S POZICIJE OSTALI   NESPOMENUTI RASHODI POSLOVANJA  
1. Vijeće Mjesnog odbora Peščenica na poziciji 279-3299 za 2023. ima 930,00 EUR-a
2. Vijeće Mjesnog odbora Peščenica predlaže utrošak sredstava iz točke 1 ovog zaključka na slijedeći način:

1. Nepredviđeni troškovi( vijenci, cvijeće, svijeće i sl. 100,00 UUR
2. Promocija gradske četvrti i Mjesnog odbora             500,00 EUR
3. Materijal neophodan za rad Vijeća ( uredski materijal, sanitarne potrepštine) 330,00 EUR
Ukupno    930,00 EUR
Ovaj zaključak dostavit će se Gradskom uredu za mjesnu samoupravu, civilnu zaštitu i sigurnost na daljnje postupanje
Ad.4 Očitovanje o mogućnosti raspolaganja zemljištem na  k.č. br.392 k.o. Peščenica
Vijeće je primilo dopis GRADSKOG UREDA ZA UPRAVLJANJE IMOVINOM I STANOVANJE Sektora za upravljanje  imovinom  Grada, Odjela za zemljište i poslove zakupa KLASA: 940-01/23-003/43 ; URBROJ:251-11-33-1/003/23-5 od 23.2.2023. u kojem se traži očitovanje o mogućnosti raspolaganu zemljištem na k.č.br. 392 k.o. Peščenica  

Nakon rasprave Vijeće donosi zaključak o očitovanju





ZAKLJUČAK 


 o očitovanju o mogućnosti raspolaganja zemljištem 

Vijeće Mjesnog odbora Peščenica  negativno  se očituje o mogućnosti raspolaganja zemljištem na k. č. br. 392 k. o. Peščenica

OBRAZLOŽENJE:
U  projektu nije jasno naznačeno kako će riješiti prometnu situaciju u tom dijelu kvarta. GUP-om nije predviđena izgradnja nove prometnice koja bi spajala Svetice kroz Trpinjsku do nove građevine, a ulica Divka Budaka je izrazito uska, dvosmjerna ulica koja na jednom dijelu nema nogostup  i toliku količinu vozila ne može progutati. 

Također  je važno napomenuti da se u neposrednoj blizini nalazi dječji vrtić te je izrazito važno osigurati sigurno kretanje pješaka. 

Također pri planiranju zahvata u prostoru odnosno u postupku ishođenja lokacijske dozvole potrebno je idejnim projektom namjeravanog zahvata u prostoru evidentirati postojeće zelenilo te jasno u projektu navesti kako će se po završetku izgradnje osigurati nova sadnja odnosno kako će se ispuniti uvjeti osiguranja postojećeg zelenila. 

Iz projekta Vijeću nije vidljiva  nova sadnja drveća, a 20% minimalnog zelenog pojasa je osigurano isključivo kroz balkone sagrađenih stanova koji neće biti na opću upotrebu. Zaključno, Vijeće predlaže doradu projekta, smanjene gabarite izgradnje te uvođenje novih zelenih površina koje bi bile na opću upotrebu i novo rješenje prometne situacije oko novoizgrađene velike zgrade. 

Obrazloženje je sastavni dio ovog zaključka.

 

Ovaj zaključak dostavit će se Gradskoj četvrti Peščenica-Žitnjak na daljnje postupanje  
Ad.5 Aktualna komunalna problematika
Predsjednica usmeno informira nazočne o predmetu rasprave i odlučivanja.
1. Oštećen dimnjak i zabatni dio krova  objekta MO Peščenica

2. E-mail dopis Gosp. Luke Čiče vezan na invalidski parking i postavu klamerica za bicikle u ulici Svetice 45-62 

3. Srušena ograda psećeg parka Budakova/Branimirova

4. E-mail dopis Gosp. Gorana Kolenića u kojem se traži postavljanje prometnog znaka „dvosmjerna cesta „ u Njegoševoj  ( odvojak prema centru Vinko Bek)  

5. Smetlarnik  ul. Svetice 46-52  (dopis Luka Čiča)

Nakon rasprave  Vijeće jednoglasno donosi 
Z A K LJ U Č A K

o sanaciji dimnjaka i zabatnog krova objekta MO
Vijeće Mjesnog odbora    predlaže Vijeću Gradske četvrti  Peščenica –Žitnjak  da od nadležnog gradskog tijela zatraži 
· Hitnu sanaciju/ popravak oštećenog dimnjaka i zabatnog krova na objektu MO Peščenica u Njegoševoj ulici 10
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.
Z A K LJ U Č A K

o rješavanju aktualne komunalne problematike

Vijeće Mjesnog odbora  Peščenica  predlaže Vijeću Gradske četvrti Peščenica – Žitnjak da od nadležnog gradskog tijela zatraži

1. postavljanje klamerica za vezivanje bicikla u ulici Svetice 48 

Dopis Gosp. Čiče sastavni je dio ovog zaključka

Ovaj Zaključak dostavit će se Vijeću Gradske četvrti Peščenica –Žitnjak na daljnje 
postupanje.
Z A K LJ U Č A K

o rješavanju aktualne komunalne problematike
Vijeće Mjesnog odbora  Peščenica  predlaže Vijeću Gradske četvrti Peščenica – Žitnjak da od nadležnog gradskog tijela zatraži
-izrada projektne dokumentacije  za „trg s klupama“ od dijela čestica k. č.br. 1761/7 i 1777 ( dio ispred DZ i zgrade MO Peščenica u odvojku Njegoševe ulice)
OBRAZLOŽENJE : 
U sklopu izgradnje nogostupa u Njegoševoj ulici s inkorporiranim trakama za slijepe i slabovidne osobe  Vijeće predlaže da se od dijela čestica koje su u vlasništvu Grada Zagreba napravi projekt izgradnje „trg s klupama“ i da se u ovom dijelu Njegoševe postavi znak „Pješačka zona „ ili smirenje prometa osim za stanara k. br. 8 i dostave za Centar Vinko Bek.
Obrazloženje je sastavni dio ovog zaključka.

Ovaj Zaključak dostavit će se Vijeću Gradske četvrti Peščenica –Žitnjak na daljnje 
postupanje.
Z A K LJ U Č A K

o rješavanju aktualne komunalne problematike

Vijeće Mjesnog odbora  Peščenica  predlaže Vijeću Gradske četvrti Peščenica – Žitnjak da od nadležnog gradskog tijela zatraži

-očitovanje o smetlarniku u ulici Svetice 46-52
Dopis Predstavnika suvlasnika stanara ulice Svetice 48 sastavni je dio ovog zaključka

Ovaj Zaključak dostavit će se Vijeću Gradske četvrti Peščenica –Žitnjak na daljnje 
postupanje.
Ad.6 Korištenje prostora
Predsjednica Vijeća informira nazočne da su primili  dva zahtjeva za povremeno korištenje prostora i to:

1. Politička stranka Domovinski Pokret

2. Artistička unija Hrvatske 
3. Politička stranka HDZ

Nakon rasprave Vijeće donosi zaključak
Z A K L J U Č A K
o korištenju prostora 

Vijeće Mjesnog odbora Peščenica odobrava višekratno  korištenje prostora (prostorija 3) , Političkoj stranci Domovinski Pokret  u terminu  ponedjeljkom  19:00-21:00 h 

Z A K L J U Č A K
o korištenju prostora 

Vijeće Mjesnog odbora Peščenica odobrava višekratno  korištenje prostora (dvorana) , ARTISTIČKOJ UNIJI HRVATSKE   u terminu  nedjeljom  od  15:00-19:00 h 

Z A K L J U Č A K
o korištenju prostora 

Vijeće Mjesnog odbora Peščenica odobrava višekratno  korištenje prostora (prostorija 4) , Političkoj stranci HDZ  u terminu četvrtkom od 18:00-22.00 h
Ad 7. Razno: izvješća, pitanja i prijedlozi
Nina Šantić, predsjednica Vijeća
Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija  na temelju ranije upućenih zaključaka.

1.Inforamcija ograda psećeg parka Budakova - Branimirova
2. Informacija o smetlarniku u ul. Svetice 46-52
3.informacija – dopis GU za obnovu –ul. Dvorište
4. Informacija o oštećenom dimnjaku i zabatnom krovu objekta MO

5. Gradski ureda za upravljanje imovinom…
Budući da više nije bilo pitanja i prijedloga  predsjednica zaključuje sjednicu.
Dovršeno u 19:45 sati.

Slijedeća sjednica  zakazana je za 04.04.2023. u 18:00 h

KLASA:024-08/23-003/510
URBROJ:251-13-11-11/003-23-2
U Zagrebu, 07.ožujka 2023.

Zapisnik sastavio: 
Zdenko Krpina

